दीक्षा महोत्सव में दीक्षार्थी टीना बनी आराध्यज्योतिश्रीजीमसा
बड़ौद | नगर के जैन समाज की बेटी टीना कागोतिया सांसारिक मोहमाया त्याग कर साध्वी बन गई। धर्ममय माहौल में बुधवार को दीक्षार्थी की दीक्षा के लिए बीते कुछ दिनों से आयोजित किया जा रहा महोत्सव भी पूरा हो गया। हजारों लोग इसके साक्षी बने। टीना अब आराध्यज्योतिश्रीजीमसा के रूप में पहचानी जाएगी। अन्य साधु-साध्वियों की तरह पूजनीय होगी।
दीक्षा महोत्सव की अंतिम कड़ी के समय शुभ मुहूर्त में पुन: एक यात्रा निकली। दीक्षार्थी टीना गज पर सवार हुई। यात्रा में समाज के युवाओं का उत्साह भी देखते बना। दीक्षा स्थल पर यात्रा पहुंचने के बाद संगीतकार अरविंद चौरसिया एवं त्रिलोक मोदी ने दीक्षार्थी का स्वागत किया। इसके बाद परमपूज्य आचार्य भगवंतों, साधु-साध्वियों द्वारा दीक्षा विधि शुरू करवाई गई। अंतिम तिलक का लाभ देवास-शाजापुर संसदीय क्षेत्र के सांसद मनोहर ऊंटवाल ने लिया। सांसद का स्वागत जैन श्वेतांबर मूर्तिपूजक संघ की ओर से संघ प्रमुख कन्हैयालाल नौलखा, अध्यक्ष कैलाशचंद घुघरिया, रखब विजावत ने शाॅल-श्रीफल व स्मृति चिन्ह भेंट करके किया। फिर दीक्षा महोत्सव के लाभार्थी परिवारों का बहुमान किया गया। दीक्षा विधि होने पर नूतन विधि भगवंत के नामकरण की बोली का लाभ राजस्थान सरकार के पूर्व मंत्री प्रमोद भाया ने लिया। जिनका भी बहुमान श्री संघ ने किया। भुवा बनी उर्मिलाबेन प्रमोद भाया ने दीक्षित टीना का नाम श्रीआराध्यज्योतिश्रीजीमसा की घोषणा की। उपस्थितजनों ने अक्षत उछालकर पूज्यश्री को बदाया। नवकारसी सहित कई अन्य आयोजन भी हुए। लब्धिर|सागरजीमसा की बड़ी दीक्षा का आयोजन भी हुआ। सूर्योदयाश्रीजीमसा की पुण्यतिथि अवसर पर गोशाला में गायों को लापसी खिलाई गई।
दीक्षा स्थल पर विधि पूर्ण करके दीक्षार्थी टीना साध्वी बन गई।
bho_Deva hin_Deva hin_Deva hin_Deva